LEVITIKE 9 SSO61SO - Ka letsatsi la boroba meno e le - Bible Search
8Yaba Aarone o atamela pela aletare, mme namane a e hlabela sehlabelo sa sebe. 9Bara ba Aarone ba mo tlisetsa madi; a qopetsa monwana wa hae mading, a a bea manakeng a aletare; a ntoo tshollela fatshe aletareng madi a setseng. 10Mafura, le diphio, le mafura a kguto a katlasa sebete, a sehlabelo sa sebe, a a tjhesa aletareng, kamoo Jehova a neng a laetse Moshe kateng. 11Nama le letlalo a di tjhesetsa kantle ho diahelo.
12A ntoo hlaba setjheso; bara ba Aarone ba mo tlisetsa madi, mme a a tshollela aletareng ka nqa tsohle. 13Ba mo hlahisetsa setjheso se diretsweng ka dikarolo tsa sona, le hlooho, mme a di tjhese aletareng. 14A hlatswa diteng le ditlhako, mme a di tjhesa hodima setjheso, aletareng.
22Aarone a otlollela matsoho a hae ka nqa setjhabeng, a se hlohonolofatsa; a ntoo theoha ha a se a qetile sehlabelo sa sebe, le setjheso, le sehlabelo sa teboho.
23Moshe le Aarone ba kena tenteng ya pokano, mme ha ba etswa ho yona, ba hlohonolofatsa setjhaba. Yaba kganya ya Jehova e iponahatsa ho setjhaba kaofela. 24Ha tswa mollo pontsheng ya Jehova, wa tjhesa setjheso le mafura aletareng; setjhaba kaofela sa ba sa bona, mme batho ba tshela mehoo ya thabo, ba wela fatshe ka difahleho.